Dette stykket handler om globalisering, nærmere bestemt om menneskerettigheter og masseproduksjonen i Kina av billigvarer for det amerikanske markedet. For å avspeile de to kulturelle ytterpunktene i handlingen henter musikken temaer fra både amerikansk og kinesisk tonespråk. I produksjonen inngår 30 dukker, syv figurspillere, fem musikere og innslag av animasjonsfilm. I denne produksjonen samarbeidet Wakka Wakka med kammermusikere fra MinEnsemblet, som også medvirket under spilleperioden i New York i 2017.